Sale of a House
Material: papyrus
Place: Arsinoites
Categories: Vertrag
Kauf
Haus
ἔτους τεσσαρεσκαιδεκάτου Αὐτοκρατόρων Καισάρων Φλαυίου Οὐαλερίου Κωνσταντίου καὶ Γαλερίου Οὐαλερίου Μαξιμιανοῦ Γερμ 
, Σαρματικῶν μεγί[σ]των, Περσικῶν μεγίστων, Βριττανικῶν μεγίστων, Καρπικῶν 
μεγίστων, Εὐσεβῶν, Εὐτυχῶν, Σεβαστῶν, καὶ ἔτους δευτέρου τῶν κυρίων ἡμῶν Σευήρου καὶ Μαξιμίνου τῶν ἐπιφανεστάτων Καισάρων, ὑπατίας τῶν κυρίων ἡμῶν Κωνσταντίου 
καὶ Μαξιμιανοῦ Σεβαστῶν τὸ ϛ, μηνὸς Γορπιαίου Ἐπεὶφ α, ἐν Πτολεμαΐδι Εὐεργέτιδι τοῦ Ἀρσινοΐτου νομοῦ. ὁμολογεῖ Αὐρηλία Τιτανιανὴ Φιλαδέλφου μητρὸς Ἁρποκρατιαί
νης ἀπὸ ἀμφόδου Βιθυνῶν Ἄλλων Τόπων ὡς  μβ οὐλὴ ἀντικνημίῳ ἀριστερῷ, χωρὶς κυρίου χρημ τέκνων δικαίῳ, Αὐρηλίᾳ Ἀρτέμιτι 
Παησίου μητρὸς Ἡρῶτος ἀπὸ κώμης 
Θεαδελφίας, καὶ αὐτῇ ὁμοίως χωρὶς κυρίου χρημ τέκνων δικαίῳ, πεπρακέναι τὴν ὁμολογοῦσαν Τιτανιανὴν τῇ Ἀρτέμιτι ἀπὸ τοῦ νῦν ἐπὶ τὸν 
ἅπαντα χρόνον τὴν ὑπάρχουσαν αὐτῇ 
ἀγοραστὴν κατὰ δημόσιον χρηματισμ[ὸ]ν τελειωθέντα διά τε τοῦ ἐνθάδε μνημονίου καὶ τῆς τῶν ἐνκτήσεων βιβλιοθήκης τῷ δ  τῆς Πρόβου 
βασιλείας μηνὶ Μεχεὶρ ιβ παρὰ Αὐρηλίας 
Ἀμμωναρίου Διδύμου μητρὸς Ἡρακλοῦτος ἀπὸ ἀμφόδου Θαραπίας, χωρὶς κυρίου χρημ τέκνων δικαίῳ, ἐν τῇ μητροπόλει ἐπʼ ἀμφόδου 
Θηβαίων οἰκίαν σὺν χρηστηρίοις ἐπὶ τοῖς οὖσι 
αὐτῆς μέτροις καὶ πηχισμοῖς καὶ θεμελίοις καὶ τίχαισι καὶ φωσφορίαις καὶ εἰσόδοις καὶ ἐξόδοις καὶ ταῖς ἄλλαις χρήσεσι καὶ 
δικαίοις πᾶσι, κατὰ τὴν ἐξ ἀρχῆς καὶ μέχρει νῦν συνήθειαν, ἧς 
γείτονες, καθὼς ὁ προκείμενος χρηματ[ισ]μὸς περιέχει, νότου πρότερον Ἀμμωνίου νυνὶ δὲ  Ζωΐλου γυμ αὐλή, βορρᾶ πρότερον 
Δείου καὶ Πτολλαρίωνος νυνὶ δὲ τοῦ αὐτοῦ Ζωίλο[υ] 
οἰκία, ἀπηλιώτου ῥύμη βασιλικὴ διʼ ἧς εἴσοδο[ς] καὶ ἔξοδος τῆς οἰκίας, λιβὸς τοῦ αὐτοῦ Ζωΐλου αὐλή, καὶ ἀπέχειν τὴν ὁμολογοῦσαν Τιτανιανὴν 
παρὰ τῆς Ἀρτέμιτος τὰ συμπε
φωνη[μ]ένα τῆς τιμῆς ἀργυρίου τάλαντα δέκα  ἐκ πλήρους διὰ χειρός, καὶ βεβαιώσιν αὐτήν τε τὴν ὁμολογοῦσαν Τιτανιανὴν καὶ 
τοὺς παρʼ αὐτῆς τῇ ἀγοραστρείᾳ Ἀρτέμιτι καὶ τοῖς 
παρʼ αὐτῆς τὰ κατὰ τὴν πρᾶσιν τῆς προκειμένης οἰκίας σὺν χρηστηρίοις πάσῃ βεβαιώσι, ἣν καὶ παρέξασθαι ἀνέπαφον καὶ 
ἀνενεχύραστον καὶ ἀνεπιδάνιστον καὶ καθαρὰν ἀπὸ παν
τὸς ὀφε[ι]λήματος δημοσίου τε καὶ ἰδιωτικοῦ καὶ πάσης ἐμποιήσεως διὰ παντός, καὶ ἀπὸ τοῦ νῦν τὴν Ἄρτεμιν κρατεῖν ταύτης καὶ κυριεύειν, καὶ τὰ περιγεινόμενα ἐξ αὐτῆς 
εἰς τὸ ἴδιον αὐτὴν ἀποφέρεσθαι, καὶ διοικῖν καὶ οἰκονομῖν περὶ αὐτῆς ὡς ἐὰν αἱρῆται, ἐφʼ ἣν καὶ ἐπιπορεύεσθαι τὴν 
ὁμολογοῦσαν μηδʼ ἄλλον ὑπὲρ αὐτῆς μηδένα κατὰ 
μηδένα τρόπον, ἀλλὰ καὶ τὸν ἐπελευσόμενον ἢ ἐμποιησόμενον καθʼ ὅντινα οὖν τρόπον ἀποστήσιν αὐτὴν παραχρῆμα τοῖς ἰδίοις 
δαπανήμασιν, ἔτι καὶ προσεκτίσιν τὴν τιμὴν 
μεθʼ ἡμιολίας καὶ τὰ τέλη καὶ τὰ ἀναλώματα διπλᾶ, χωρὶς τ[ο]ῦ μένιν κύρια καὶ τὰ προγεγραμμένα· καὶ περὶ δὲ τὰ ταῦτα οὔτως ὀρθῶς 
καλῶς γεγονέναι ἐπερωτησαντες ἀλλας 
ὡμο[λό]γησαν.  Αὐρηλία Τιταιανὴ Φιλαδέλφου χωρὶς κυρίου χρηματίζοσα ὁμολογῶ πεπρακαίναι τὴν 
ὑπάρχουσάν μοι ἐπʼ ἀνφόδου Θηβαίον οἰκία[ν] 
[σὺν χρ]ηστηρίοις, ἧς αἱ γευτνίαι προκιται, καὶ ἀπέσχον τὰ τῆς τιμῆς τάλαντα δέκα  πλήρης διὰ 
χιρος καὶ βεβαιο πασιν  ὡς πρόκιται· καὶ 
ἐπερω
τ[ηθεντ]ες ὡμολογεσαν. Αὐρήλ[ι]ος Τευεῖς Ἰσχυρίονο ἔγγραψα ὑπὲρ τῆς μητρό μου ἀγγραμμάτου.  Αὐρηλία Ἄρτεμις χωρὶς κυρίου χρηματίζουσα· γέγονεν εἴ[ς με] ἡ πρᾶσ[ι]ς τῆς οἰκίας ὡς πρόκιται. Αὐρήλιος Πλουτάμμων Διδύμου ἔγραψα 
ὑπὲρ αὐτου ἀγραμμάτου.